description: Желание за независимост или обикновена калпазанщина е да забравиш за дрескода

title: Близки срещи от благородния вид

maintext:
не признаваме авторитетите.
Дали ще е официална церемония, сватба, кръщене или погребение, винаги ще намерим начин да изклинчим от правилата. "Според мен най-основната причина е в манталитета, ние по принцип не обичаме да спазваме правила, затова и държавата е на този хал", казва Мира Лазарова, главен редактор на Unique Estates Life Magazine. "Всеки е на мнение, че знае всичко. Разбира се, познанието за дрескод е свързано с възпитание и сериозни традиции, но показва също, че човек умее да уважава себе си, другите, мястото, където отива."
"Нямаме градска аристокрация. А и погледни колко са бутиковите магазини в София с традиция в шиенето на костюми. Занаята го няма вече", анализира темата Илия Вълков, журналист в телевизия
BIT
Васил е от тези, които ходят с костюм на работа, но не намира за грешно или нередно да не го правиш. "А и последните десет години хората почнаха да се познават не само чрез дрехите, ами и чрез профилите си, та не е толкова важно как си облечен, по профила посрещат."
Не знам каква е политиката на Европейския парламент към профилите в социалните мрежи, но официален дрескод няма. Правилата се определят от департамента, за който работиш, казват запознати. Като цяло класиката е на почит, но последните години се забелязва разчупване и модата си проправя лекичко път. Може да срещнеш еднакво често служители от отдела по комуникациите с дънки или с рокля и високи токове. Националните клишета в голяма степен също се оказват верни — италианците и французите се отличават с чувството си за стил.
вниманието е запазено за булката.
Особено при мъжете, голям проблем с официалното облекло може да е липсата на индивидуалност. Ризите задължително са с дълъг ръкав, костюмът е черен, най-много тъмносив или син. Но ако се целим малко по-встрани от класиката, последните години по-светлите нюанси на синьото си пробиват път за лятото, при това доста успешно. Папийонките са всеобщи любимци и изместиха тънките вратовръзки от сърцата на младите мъже. Въпреки че правилото за избиране на чорапи гласи, че са в тон с панталона, контрастните са новите звезди.
"Обожавам този тренд. Колкото и да са сериозни костюмът и обувките, един ярък чорап показва чувство за хумор и свеж стил. Важно е да не се взимаме твърде насериозно и да оставим тази малка закачка."
Спортните обувки са навсякъде, затова и големият въпрос в момента е мога ли да нося кецове с костюма.
Джио е резервиран и съветва да имаме едно наум. Важно събитие или работно интервю не са местата, на които да поемаме този риск, съветва той. Разбира се, крайното решение е лично, но все по-често виждаме бели класически кецове с официален син костюм. И седи адски добре. Всички тези решения, повлияни от моментната мода, но и личен стил, можем да причислим като creative black tie, които разчупиха официалния black tie и ултраофициалния white tie.
В началото на моята неслучила се журналистическа кариера бащата на моя приятелка, която пък учеше за адвокат, ни прибра от лекции и ни заведе на вечеря. Неукрепналият ни стайлинг беше Къртни-Лав-отива-на-работа-в-офиса, ама по-лошо, защото не съм Къртни Лав. Срам, но фактите са: тениска с изрязани ръкави, къса дънкова пола, шита от мен, мрежести чорапи и сандали.Човекът ни огледа от-до и каза: "Има адвокат и адвокат, както и журналист и журналист." Интонацията му натъртваше, че може да звучи гордо или пародийно, и продължи: "Време е с дрехите си да покажете вие от кои сте." И постави началото на края на тийнейджърската борба за независимост.Тази фраза често е излизала на повърхността по време на официални събития. Тогавашните ми колеги, независимо от статуса и способностите си, ходеха как да е. Разбира се, тук има и малко бунт, и елемент на нулево уважение към институции, които не заслужават такова. Поне при журналистите е натоварено с послание.Встрани от стила, българите честоПотвърждават го историците и социалните антрополози, за които причината е, че често властта е чужда – византийска, турска, а след Освобождението – временно руска. Историкът Петър Мутафчиев критикува дори българските царе, които сме свикнали да виждаме с ореол на съвършени. Според него Симеон, Калоян, Иван Асен II са пример за византинизирана аристокрация, която бавно и постепенно се отдалечава от народа си.. Без да искам и с риск кореняците софиянци да ме линчуват, се сещам за практиката в малките градове, така недолюбвана от столичани, да се излиза с официални дрехи на центъра."Вече почти не съществува идеята за работно облекло. Ние сме егалитарно общество и дрескодът дразни. Нямаме и традиция на театър да се ходи с официални дрехи", казва по-известният като писател адвокат Васил Георгиев.Между това да си неофициален и как-да-е има разлика. Мира Лазарова дава другата гледна точка: "Озадачават ме хора, които не подбират облеклото си, дори когато отиват на театър. Това показва, че никой в семейството им не е обърнал внимание, че това е част от уважението, което засвидетелстваме. Дори не е само въпрос на фамилни ценности, а на чувствителност, респект към авторитети. За щастие виждам хора, които не са имали възможност да получат такова познание като деца, но са се научили сами по-късно.""Не трябва да забравяме, че както всичко останало, и дрескодът се развива. Това също показва адекватност, отношение, зачитане на контекста", обобщава Мира Лазарова.Промяната е факт и е на много високо ниво. Допитваме се до последните тенденции в официалното облекло на Джио Диев, известен като дизайнера на обувките, с които по червения килим се разхождат Никол Кидман, Мадона, Кайли Миноуг, Майли Сайръс и това са само част от безкрайния списък. Преди дни той представи капсулна колекция за Errors of Youth със силен акцент върху спортните модели."Атлетичните и спортни елементи, които наблюдаваме от няколко сезона, продължават да са определящ фактор. Деконструкцията и играта с големите пропорции, която дойде от Париж, продължава и превзема по-масовите стрийт брандове."Какво да правим обаче, когато трябва да заложим на класиката, на официална сватба например? "Ако младоженците имат елегантна и официална тематика, то от уважение към тях е важно да се придържаме към класическия и елегантен силует, без крещящи принтове и графики. Специално дамите да избягват червените рокли, все пакПравилата в дамското облекло също са по пътя на еволюцията. Под официално тук разбираме единствено коктейлна рокля, което ще рече почти всичко в някаква роднинска връзка с малката черна рокля. Дължините се определят от времето на събитието – колкото по-рано, толкова по-къса може да е роклята. Разбира се, тук изключваме пола тип колан. Класическата вечерна рокля е дълга, тежка и разкошна, но тук тя е пародия сама на себе си, защото май я виждаме само на баловете на Евгени Минчев.При дамското официално облекло е по-трудно да сбъркаш, но пък има много повече възможности да го направиш по експлозивен начин. За поколението на майка ми е било немислимо да си в официална рокля на бос крак. Чорапи и затворени отпред обувки са задължителни. И докато все още има хора, които гледат с ненавист пръстите на краката, бежовите чорапогащи са чао. Или почти. Кейт Мидълтън упорито ги носи, увеличавайки продажбите сред младите жени, нищо че Cosmopolitan и почти всеки моден редактор не ги харесва. Не бих носила, но ги държа под око.Високите токове са златният стандарт в дамското официално облекло, средно ниският или kitten heel доскоро беше подходящ само за момичета, които все още се учат как да ходят като жени. В момента обаче наблюдаваме как и това правило започва да се разклаща. Подозирам, че началото постави Карла Бруни, която предпочиташе да е с равни обувки до Никола Саркози, ясно защо. Възходът на поп феминизма довърши започнатото от нея. Високият ток освен неудобен е и вреден, но кога това е било достатъчна причина да се откажем от любимия си стил.


description: Индустрията настоява законите да включват отговорност за производителите

title: Застрахователите искат яснота около самоуправляващите се автомобили

maintext:
Частично автономните автомобили са най-проблемни
Развитието на автономни автомобили може да свие печалбите на застрахователите с над 80% до 2060 г.
Развитието на технологиите за самоуправляващите се автомобили поставя пред бизнеса и правителствата въпроса как да бъдат застраховани този тип превозни средства, особено в случаите, когато те не са напълно автономни. Британските власти и застрахователната индустрия вече са започнали консултации по въпроса, пише Financial Times."По време на разговорите правителството предложи за тези автомобили да се купува конвенционална застрахователна полица с допълнение за отговорност за производителя на продукта. Съществуващата законова рамка за такава отговорност обаче реално не покриват самоуправляващите се коли, поради което ще има твърде много случаи, в които производителите ще отказват да поемат такива задължения", заявява Бен Хоуарт от Асоциацията на британските застрахователи. "Предпочитаме да се изработи единна полица, която да направи нещата по-ясни. Колкото по-малка е сложността за клиента, толкова по-добре", добавя той.Асоциацията предлага всеки, въвлечен в инцидент със самоуправляващ се автомобил, да може да предяви иск към застрахователя на шофьора по обичайния начин. След като щетите са изплатени, застрахователят ще може на свой ред да предяви претенции към замесените компании – включително производителя на автомобила и разработчика на софтуера. Това обаче ще изисква промени в сега действащото законодателство. "Изключително важно е да има яснота относно отговорностите на производителите и собствениците на такива автомобили", изтъкват от застрахователната асоциация.Анализаторите предвиждат, че в бъдеще колите без шофьори ще се превърнат в значително предизвикателство за застрахователната индустрия. Според изследователската компания Autonomous Research превозните средства представляват 42% от премиите за застраховки за собственост в световен мащаб. Анализаторите прогнозират, че благодарение на самоуправляващите се автомобили ще има подобрение на сигурността и развитие на бизнеса със споделяне на автомобили. В резултат на това към 2060 г. застрахователните премии за автомобили във Великобритания ще спаднат с 63%, а печалбите на индустрията ще се свият с 81%.Особено неясна е ситуацията с частично автономните автомобили, при които шофьорът поема контрол от време на време. "В тези случаи шофьорите може да не осъзнават, че макар автомобилите им да са изключително високотехнологични, те не са достатъчно усъвършенствани, за да се справят с всякакви условия на движение, поради което трябва да остават нащрек през цялото време. Шофьорите също така ще трябва да разберат, че ще са законово отговорни за всякакви произшествия, които могат да се случат", заявяват от застрахователната асоциация.Специализираната в застрахователния пазар изследователска фирма Thatcham Research заявява, че би трябвало да бъдат наложени ограничения за използване на самоуправляващи се автомобили."Ние бихме се застъпили за ограничаване на автоматизираното движение по опредени пътища. Също така за въвеждане на тестов режим, който да оценява дали системата за автономно движение може да се справи безопасно с различни ситуации на пътя", заявява Питър Шау, главен изпълнителен директор на Thatcham. Той също така изтъква, че трябва да има гаранция, че в случай на инцидент ще е ясно дали системите за автономно движение са били включени.

fasttext_language: bg


description: Diblа.com – намерете подходящия дизайнер за вашите идеи

title: Тhe Old New House - цялостра трансформация на етаж от къща

maintext:
[Dibla]
Платформата за интериорен и продуктов дизайн
представя:
Етаж от къща, гр. София, кв. БъкстонПлощ: 45,5 м²;Дизайн и реализация: "КА Дизайн Студио"Проектът представлява етаж от стара къща, строена през 50-те години. Поставената задача бе цялостен ремонт и подновяване на пространството. Дизайнът е провокиран от младия и приключенски дух на семейство, което пожела от нас да създадем един удобен и съвременен дом. Апартаментът включва хол, отделна кухня с трапезария, спалня, баня и антре. Съчетани са класически с модерни елементи и свежи цветови акценти.


description: Бившият собственик Светломир Тодоров стана и акционер в холдинга с почти 10%

title: "Агрия груп" е платил 15 млн. лв. за 100% от "Кехлибар"

maintext:
© АНЕЛИЯ НИКОЛОВА
Земеделският "Агрия груп холдинг" е платил 14.795 млн. лв. за 100% от капитала на производителя на олио "Кехлибар". Сделката вече е вписана в Търговския регистър, а цената става ясна от договора за изкупуване. Продавач на дела е едноличният собственик Светломир Тодоров, а договорът е сключен на 30 август. Стойността на сделката съвпада с тази, при която бащата на Тодоров му прехвърли своите 25% от "Кехлибар" през юни за 3.8 млн. лв., което оцени производителя на олио на малко над 15 млн. лв. Извън цената дружеството е имало банкови задължения за над 13 млн. лв. към края на 2015 г., основно краткосрочно револвиращи и падежиращи през тази година. Това е обичайно за компаниите в сектора, които често плащат авансово суровината за производство - в случая слънчоглед. Дружеството има минимални задължения към доставчици и клиенти.Паралелно с прехвърлянето на "Кехлибар" на 30 август Светломир Тодоров е придобил и 9.75% от "Агрия груп" за 6.8 млн. лв. Продавачи бяха двамата основни акционери - компаниите "Емра" и "Комерс". Първата е еднолична собственост на Емил Райков, който е и изпълнителен директор на "Агрия". "Комерс" е на Иван Стефанов. След сделката с Тодоров двете дружества притежават съответно 41.625% и 25.242%. Не е ясно дали това е било част от договорката по придобиването на "Кехлибар" - част от средствата да постъпят в основните акционери на холдинга. Още при обявяване на сделката Емил Райков отказа да коментира пред "Капитал" финансовите параметри по нея. Тогава той заяви, че "сделката е стратегическа за холдинга, който навлиза в нов сектор. Екипът на компанията ще бъде запазен, както и досегашният изпълнителен директор Светломир Тодоров"."Кехлибар" е едно от най-големите дружества за производство на олио, а печалбата и приходите му през последните три години постоянно се повишават - през 2015 г. са съответно 41 млн. и 3.5 млн. лв. "Агрия груп холд" пък е един от най-големите земеделски холдинги в страната, който през тази година планира да достигне обработка на 200 хил. дка собствени и арендувани земеделски площи. В зърнобазите му годишно се съхраняват и търгуват между 300 хил. и 350 хил. тона зърно и маслодайни култури, става ясно от отчета за дейността. Компанията активно расте чрез придобиване на компании от сектора. За миналата година приходите му са 147 млн. лв., а печалбата над 14 млн. лв.


description: Цената на ипотечните кредити с нов най-нисък рекорд

title: Лихвата по всички бизнес кредити слезе под 5%

maintext:
© НАДЕЖДА ЧИПЕВА
Лихвите по бизнес заемите на стойност над 1 млн. евро, отпуснати в евро, отново паднаха под 5% за пръв път от май месец насам. Те са се сключвали при средни лихвени нива от 4.16% през август, показва статистиката на Българската народна банка. Понижението е в размер от 1.29 процентни пункта в сравнение с един месец по-рано, когато лихвата беше 5.45%.Така средната лихва, при която са се сключвали бизнес заемите във всички сегменти през август, е била по-ниска от 5%, сочат данните на централната банка. Фирмените кредити на стойност под милион евро са се сключвали при средни лихви от 4.51% за отпуснатите в левове заеми и при 4.19% за отпуснатите в евро. В сравнение с година по-рано кредитите за фирмите са били отпускани с 2-3 процентни пункта по-евтино. От началото на годината банките са договорили нови заеми, деноминирани в левове, на обща стойност от около 4.5 млрд. лв. за нефинансовите дружества, което е повече от 18% ръст на годишна база. При кредитите, отпуснати в евро, сумата е също приблизително толкова, но в сравнение с миналата година кредитната активност се е понижила с 1%.За сметка на това банковите депозити за юридически лица носят 0.35% в левове, което е наполовина по-малко, отколкото преди година. Въпреки ниските лихви бизнесът увеличи спестяванията си във финансовите институции през август. Само през миналия месец сумата на депозитите на нефинансовите предприятия се е увеличила със 712 млн. лв., което е най-големият месечен ръст на фирмените депозити от началото на годината. Така фирмите имат общо 18.8 млрд. лв. в българските банки.През август кредитите за закупуване на жилище пък са се отпускали при средна лихва от 4.85% в левове. Това е най-ниското ниво на лихвата по ипотечните заеми, регистрирана от БНБ досега. Отпуснатите в левове нови жилищни заеми за първите осем месеца на годината са вече 1.2 млрд. лв., което представлява ръст от 26% в сравнение с миналата година. През 2015 г. към края на август лихвата по ипотечните кредити бе 5.61%. Значително по-голяма сума кредити българските банки са отпуснали в сегмента на потребителския заем. От началото на годината финансовите институции са одобрили подобни заеми на обща стойност от 2.2 млрд. лв., показват данните на БНБ, което представлява ръст от 17% на годишна база. Междувременно потребителските заеми в левове се отпускат срещу лихва от 9.99%, което е с 0.07 процентни пункта увеличение в сравнение с предходния месец. Значително по-евтини са потребителските заеми, договорени в евро, които средно се отпускат при 6.5%, тоест с 3.3 процентни пункта по-ниско, отколкото тези в левове. Въпреки това обаче кредитите за потребление в единната европейска валута все повече губят популярността си. От началото на тази година банките са отпуснали по-малко от 70 млн. лв. такива заеми, което е с 40% спад на годишна база.Именно в този сегмент е най-голяма разликата между лихвите по депозитите и кредитите. Средната доходност на договорените домакински влогове в левове към края на август е вече 0.84%. Българските граждани продължават да увеличават спестяванията си в банките. Депозитите на домакинствата вече наброяват 43.7 млрд. лв. Това е 7% повече, отколкото година по-рано, значително повече, отколкото е била лихвата за дадения период. Тоест увеличението се дължи главно на новопривлечени спестявания, които българските граждани предпочитат да заделят на влог в банковите институции, отколкото да използват за потребление.


description: Президентът на ЕЦБ Марио Драги ще посети Берлин, за да обясни политиките си

title: Крехкото примирие между Германия и ЕЦБ се пропуква

maintext:
Марио Драги ще бъде подложен на сериозен разпит в Бундестага тази седмица
© RALPH ORLOWSKI
Враждебността в Германия срещу политиките на ЕЦБ нараства преди посещението на Марио Драги в Берлин.
Германските банки също отдавна губят търпение към политиките на отрицателните лихви и т.нар. количествено облекчение и според Reuters някои банкери ще предизвикат Марио Драги да обясни политиките си в сряда в Бундестага. Още през пролетта на 2016 г. германският финансов министър Волфганг Шойбле обвини политиките на ЕЦБ за нарастването на популярността на крайнодясната партия "Алтернатива за Германия" (AfD), която се обяви срещу спасителните програми в еврозоната и срещу имиграцията.
Във Вашингтон в края на април Шойбле и Драги се съгласиха на крехко примирие. Пет месеца по-късно то изглежда разклатено, пише Reuters.
Очаквания за ново разхлабване на монетарната политика
Сигналите засега показват, че ЕЦБ няма да смени курса, а ще разшири програмата си за количествено облекчение до края на годината. Според плановете програмата трябва да действа до март 2017 г.
Очаква се още ЕЦБ изостави ограниченията върху пропорцията от държавни облигации, които банката може да изкупува от която и да било държава членка според големината и икономическата ѝ тежест.
"Голямото предизвикателство за Марио Драги ще бъде да подготви Бундестага и германската общественост за ново облекчаване на паричната политика", коментира за Reuters Марсел Фрашер, председател на икономическия институт DIW и бивш висш служител в ЕЦБ.
Драги определено ще срещне проблеми в това начинание. Освен притесненията за изкривяващите ефекти на количественото облекчение върху финансовите пазари и влиянието на ниските лихви върху германските спестители и застрахователи политическата среда в Германия става все по-сложна през последните месеци. Година преди федералните избори крайнодясната партия AfD вече достига 16% одобрение в проучванията. Консерваторската партия на Меркел пък се опитва да отклони вниманието от нарастващата непопулярност на позицията на канцлера относно бежанския въпрос. В такъв случай те биха могли да използват политиките на ЕЦБ като прицел. Междувременно германският финансов министър Шойбле отново започна с критиките към банката и подканва депутатите да подложат на строг разпит Драги в сряда.
Доверието в ЕЦБ спада
Според последното проучване за общественото мнение на Евробарометър само 30% от германците заявяват, че имат доверие в ЕЦБ. Това е под средното за ЕС ниво от 34%. "Според мнозина спасителните мерки не са демократично легитимни", твърди доклад от септември на Delors Institute и на Bertelsmann Foundation. Според тях "дори централната банка, която е независима от пряко политическо влияние, разчита на доверието и обществената подкрепа, за да бъде ефективна в дългосрочен план".
Визитата на Драги няма да е първото посещение в Бундестага на ръководители от ЕЦБ, които се опитват да обяснят на германските депутати действията на ЕЦБ. През май Беноа Кьор, член на борда на директорите на ЕЦБ, посети Берлин, а през юни беше последван от Франсоа Вильрой дьо Гало, управител на Bank of France. Миналата седмица дьо Гало отново беше в Германия на среща между френските и германски министри и централни банки, като заяви пред Reuters: "Това, което не се взема предвид в Германия и другаде, е, че имаше сериозен риск от дефлация в еврозоната и действията на ЕЦБ значително помогнаха за избягването на опасността."
ЕС може да откаже да спазва новите банкови правила
ЕС може да реши да не прилага новите световни правила, които целят да предотвратят нова финансова криза, заради опасения, че европейските банки ще останат в неблагоприятна позиция в период, в който губят пазарен дял от американските си конкуренти. Новите правила са озаглавени като "Базел IV", тъй като са допълнение към вече действащите правила за капиталите "Базел III". Според американските регулатори и други привърженици на правилата те са необходими, за да дават сигурност, че банките разполагат с достатъчно свободен капитал, който да отговаря на нивата на поетия от тях риск. Планът е да се промени начина, по който банките оценяват рисковете в счетоводните си баланси, което определя колко капитал трябва да държат като буфер. Според ЕС последствията ще са, че европейските банки и големите им кредитни портфолиа ще изглеждат по-рискови и ще се нуждаят от повече капитал, отколкото американските банки, които предлагат повече финансиране на акции и ипотеки за търгуване в други държави. Ако не се достигне до консенсус, ЕС няма да приеме правилата, предупредиха вече от ЕС.
Президентът на ЕЦБ Марио Драги ще посети Берлин тази седмица с посланието, че правителствата в еврозоната трябва да предприемат действия за стимулирането на икономиката. Призивите за по-големи правителствени разходи обаче едва ли ще срещнат разбиране от германското правителство, а статистическите данни показват, че от година насам бюджетните разходи вече надвишават потребителските.


description: Любен Рабчев и пътят от Калифорния до Стълпище

title: Стълба към небето

maintext:
Илюстрация Увеличаване Автор: Илия Вълков Смаляванеа>
Илюстрация Увеличаване Автор: Илия Вълков Смаляванеа>
Фотограф: Илия Вълков
Срещнах го в края на лятото – дни след премиерата на книгата му "От Калифорния до Стълпище" и часове преди 74-ия му рожден ден. Всичко това предопредели откровения ни разговор. Мислех си, че трудно ще проникна зад дебелите рамки на очилата му, но сгреших. Любен Рабчев е от хората, които даряват добро. Урок, принцип, мантра, наследена от дядовците му – най-големите производители на вино в село Бяла черква през далечната 1919 г."Още нещо научих от тях – за честността като най-важното нещо и в бизнеса, и в живота. Често ми го повтаряха по един или друг повод. Казваха ми: "Любене, да си нечестен, е като да си като коте, което стъпва на тенекия."Именно от двамата си дядовци вкусва и първата глътка на свободния дух. "Те бяха обиколили Западна Европа. Дядо ми Атанас правел масово вино за германската армия. Другият ми дядо, Николай, произвеждал качествени, много скъпи вина и ги продавал само в бурета за елитни заведения в София. Обръщал всичко в златни монети. А вкъщи все четеше някаква книга за Америка. Щом отидех при него, малко несръчно, но веднага я скриваше. Като излезеше, аз я взимах и от нея научавах за тази страна отвъд океана. Разглеждах снимките на евкалиптовите дървета, на хората с бомбета, на небостъргачите."Така още на 15 Любен се влюбва в Америка. Прави три неуспешни опита да избяга от България. "Беше си тоталитарен режим. Нямахме никаква свобода за каквото и да било. Правиш това, което казва другарят Живков. И всеки, който е мислел по-свободно, искаше да избяга, но беше изключително трудно да отидеш до Югославия или Румъния, какво остава за Америка."Любен успява на четвъртия път, през 1968 г. Трудният път минава през емигрантски лагер в Австрия, където се ражда дъщеря му Албена. Пристигайки в САЩ, той се установява със семейството си в малък град в щата Ню Джърси. "Понеже ми беше много труден английският, отидох в градче с пуерториканци, евреи, мексиканци, черни и руснаци. Никой от нас не знаеше езика", споделя с усмивка Рабчев и продължава да превърта назад лентата от не чак толкова усмихнати спомени. Първата му работа е да мете подове във фабрика, после се захваща като техник и купува стара газ станция. Няколко случайности му помагат.Един ден при него пристига мъж с молба да поправи мигача на колата му и след ремонта му дава долар. Българинът не искал да го приеме, а клиентът се учудил и му оставил не долар, а два. На следващия ден дошъл друг собственик на автомобил, който имал проблем с предния фар. Емигрантът и този път отстранил повредата и отказал пари за ремонта. Дошъл трети клиент с проблем с карбуратора. И него Рабчев ремонтирал почти без пари. "Оказа се, че единият мъж е кметът на малкото градче, другият – свещеникът, а третият – началникът на полицейското управление. Така се разчу за мен и хората започнаха да ме търсят."Няколко години по-късно отваря магазин за авточасти. За три години магазините стават шест. След като ги продава, се премества да живее в Хюстън, щата Тексас. Там отново започва бизнес с авточасти, като от 1976 до 1984 г. открива 16 магазина. По-късно ги продава на голяма корпорация и заминава за Калифорния. В Палм Спрингс се захваща със строителство. Направил луксозни апартаменти, които искал да задържи по-дълго, тъй като му носели добри доходи, но в крайна сметка и тях продал. "Почнах да търся бизнес, който да е по-стабилен", разказва Рабчев. Така през 1987 г. купува фабрика за пластмасови опаковки. В началото в предприятието работели малко повече от 80 души, като за известно време служителите станали 1050."Наричаха ме money hungry – гладен за пари. Това не ме обиждаше, знаех целта си. Спестявах около 80% от приходите. Пестенето беше постоянно в главата ми. Знаех, че кредитът погребва. Сега, като се замисля през какво съм преминал, сякаш съм живял девет живота – като котките. И ангели, и демони са кръжали над мен. Винаги съм смятал живота си за уникален. И цял живот съм бил сървайвър, дори в Америка, където постигнах всичко. Но не го наричам оцеляване. Ако вървиш по отъпкания път, ще стигнеш там, където стигат всички."След 47 години в Америка Любен стига до местността Стълпище, край русенското село Мечка. От април до ноември се грижи за 1500-те декара земя и за винарския комплекс, които е създал заедно с втората си съпруга – американката Джо. И този път обратно до България е осеян с неравности, най-вече бюрократични. "Всичко е ходене по мъките. Но явно съм мазохист. А имам и една слабост – да работя", признава Рабчев и се фокусира върху положителното. "Живеем между земята и небето и също като птичките през лятото сме на Дунава, през зимата отвъд океана. Често, когато Джо заспи, гледам залеза над реката, ширналите се лозя и се питам защо тази библейска красота не е в Америка, а тук. Защо съзнанието ни е вечно раздвоено? Защо толкова години запазих у себе си порива да успея и накрая все пак да се прибера в България? Не сме ли и ние като морските създания, които изминават хиляди километри, за да хвърлят хайвера си на точно определено място, а понякога и да намерят смъртта си там?..."След този по-скоро риторичен въпрос Любен пуска за фон едно от любимите си парчета "Стълба към небето" на Led Zeppelin."По радиото в колата чух, че ги съдят за плагиатство. Стана ми смешно – били "откраднали" някакъв мотив от парче на друга група и го включили в своята композиция. Не зная дали е истина, или не, пък и това не е толкова важно. Дори и да са заимствали нещо, са създали шедьовър – една от най-популярните балади в рок музиката на XX век. Помислих си, че и мен могат да ме съдят за плагиатство – откраднах стълбата до небето, чийто долен край съм забил в Стълпище, откраднах рецептата за виното от боговете над него. Творецът не краде, той заимства – той вижда и чува по-ясно от другите."


description: Фестивалът Game Evolution събра хиляди почитатели на електронните спортове в София

title: Игри пред милиони, игри за милиарди

maintext:
1
2 Българският отбор по Counter Strike MK, който в продължение на години беше в топ 10 на света, направи последното си участие на Game Evolution под името Friends
© Game Evolution
1
2 Димитър Ангелов от Game Evolution се занимава професионално с гейминг още от 16-годишен. Едноименният фестивал е финансиран предимно с негови лични средства
© Велко Ангелов
Димитър Александров не е спал от три дни. Той е геймър, но причината за безсънието му напоследък далеч не е висене пред компютъра. Или поне не пред един компютър. Той е основен организатор на Game Evolution, най-голямото гейминг събитие в България, което се проведе между 9 и 11 септември в София и успя да привлече хиляди български почитатели на електронните спортове. Те наблюдаваха и участваха в сблъсъци в игри като League of Legends, Counter Strike: GO, Warcraft III и други при общ награден фонд от 21 000 лв.Безсънието на Александров е лесно обяснимо. Организацията на подобно мащабно събитие изисква огромни усилия, както и инвестиции. Game Evolution е 70% финансирано от предприемача чрез лични средства. Не иска да спомене точна сума пред "Капитал", но отбелязва, че става дума за шестцифрена сума. Остатъкът е поет от спонсорите на събитието, сред които за негова изненада се включва и Столична община.Самият Александров, както и друг от организаторите на Game Evolution - Томас Михаилов, имат достатъчно голям опит в професионалния гейминг, за да знаят с какво се захващат. Александров е един от първите професионални геймъри в България, като в първите три години от кариерата играе StarCraft, а в следващите пет – WarCraft III. Това е и една от причините WarCraft III да присъства сред дисциплините на Game Evolution, макар да наближава своя 15-и рожден ден. Още през 2000 г. се озовава в Южна Корея, където играе на турнир, който се предава по телевизията. "Тогава бях един от най-добрите играчи в света, почти никога не падах, но загубих всичките си телевизионни мачове", казва той. Именно след подобни изживявания се криеше желанието му в "Арена Армеец" да има огромни екрани и изолирани кабини за играчите, така че всеки да може да се докосне до магията на професионалния гейминг. От своя страна Михаилов е мениджър на играчи в професионалния отбор ROCCAT, базиран в Хамбург. Неговата работа е да открива способни геймъри за тима си.Още преди официалното начало на фестивала пред "Арена Армеец" имаше опашки по входовете, съставени от заредени с търпение и ентусиазъм геймъри. А в случая "геймъри" обобщаваше доста разнообразната група хора – от момчета и момичета на най-ниска възраст, дошли с придружител, до вече закоравели играчи, които не са пускали мишката още от 90-те години насам. Естествено, игрите бяха основната част от Game Evolution. Но не и единствената. Гейминг е имало и на предишни софийски събирания – като например On!Fest, който не се организира от две години, както и Aniventure, което в същността си е фестивал за японска култура. Game Evolution включваше в програмата си и танцови битки, косплей (преобличане в костюми на известни персонажи и изиграване на сцени) и традиционни спортове пред самата зала, но фокусът на форума нямаше как да бъде сбъркан. Още с влизането в "Арена Армеец" пред посетителите се откриваха няколко огромни екрана, стотици компютри и конзоли, които бяха на разположение за посетителите и професионалните състезатели, както и сцена, на която се намираха специални шумоизолирани кабини, в които играчите играеха на спокойствие, докато битките им по игри като League of Legends, Counter Strike и други се предават на екраните и в стрийминг сайта Twitch. Кабинките на сцената бяха нещо невиждано в България до момента. Друга невероятна възможност беше играчите аматьори да играят с професионалистите. "За нашите посетители възможността да играят с тези хора, които гледат по стриймове и финали на състезания, е като да идеш на стадиона и да играеш с Меси", казва Александров.Събитието трябва да се превърне във визитка на сдружението Game Evolution, като Александров е категоричен, че втори подобен форум ще има и догодина, без значение от финансовия резултат на тазгодишното издание. Той гледа на него само като начална инвестиция от негова страна и очаква следващите изложения да бъдат далеч по-силно финансирани от партньори, както се случва с други големи фестивали в световен мащаб. Томас Михаилов коментира пред "Капитал", че най-вероятно през следващата година ще има поредица от по-малки събития, организирани от Game Evolution, които да кулминират в голямо издание, което да се проведе в столицата. "Много геймъри нямат възможност да дойдат в София, а интерес има и в по-малките градове", казва той.


description: Суверенно право на всяка страна е да замени своя кандидат за генерален секретар на ООН до окончателното гласуване в Съвета за сигурност, това не...

title: Русия: Няма процедурна пречка България да смени кандидата си за генсек на ООН

maintext: Суверенно право на всяка страна е да замени своя кандидат за генерален секретар на ООН до окончателното гласуване в Съвета за сигурност, това не противоречи на процедурите. Ако Кристалина Георгиева реши да възобнови кандидатурата си и България - да я издигне, тогава ние определим нашата позиция съобразно новата кандидатура. Към момента за нас официалният кандидат на България е Ирина Бокова. Това заявява зам.-външният министър на Русия Генадий Гатилов в интервю за агенция "Интефакс" , в което отговаря на няколко въпроса за българската кандидатура.


description: "Считаме, че това ще е по-успешна кандидатура", обоснова се премиерът Бойко Борисов и заяви, че след днешното решение може да се очакват тежки...

title: Правителството номинира Кристалина Георгиева за генерален секретар на ООН

maintext:
© Юлия Лазарова
"Считаме, че това ще е по-успешна кандидатура", обоснова се премиерът Бойко Борисов и заяви,
Досега българският кандидат беше генералният секретар на ЮНЕСКО Ирина Бокова, която бе издигната от кабинета "Орешарски" и подкрепена от Борисов.
В понеделник се състоя поредното неформално гласуване в Съвета за сигурност на ООН, на което Бокова не успя да да събере нова подкрепа.
че след днешното решение може да се очакват тежки компроматни войни.


description: Производственият сектор дава най-висока оценка, най-голямо подобрение отчита строителството

title: Бизнес климатът в Германия е на най-високо равнище от 2 години

maintext:
"Златна есен" очаква германската икономика според компаниите
© FABIAN BIMMER
Акциите отчетоха загуби въпреки оптимизма на бизнеса.
Германската икономика даде нов повод за оптимизъм. Бизнес климатът в страната, измерван чрез индекса Ifo, отчете подобрение. Измерителят се покачи до 109.05 пункта, надскачайки очакванията на анализаторите от 106.3.Нивото на измерителя, който проучва настроенията на мениджмънта сред повече от 7 хил. компании, се оттласна от 106.5 пункта, отчетени през август. Освен че задмина тази стойност, индексът достига най-високото си ниво от май на 2014 г. въпреки икономическите и политическите предизвикателства пред Германия. През второто тримесечие БВП на страната отчете 3.1% годишен ръст.Данните показват, че доброто полугодие не се очаква да остане само на хартия. По думи на ръководителя на Ifo Institute Клеменс Фюст "германската икономика очаква златна есен". Според него бизнесът вече е взел предвид възможните ефекти от Brexit, като вече е адаптирал дългосрочната си стратегия."Компаниите видимо са по-оптимистични за предстоящите месеци. Те също така са и по-доволни от сегашния бизнес климат в Германия", коментира още Фюст пред BBC. Оценката на компаниите за сегашната обстановка в страната е 114.07 пункта, втората най-висока стойност за настоящата година.Най-положителна оценка идва от производствения и индустриален сектор в Германия. Данните на института са подкрепени и от макроикономическата статистика. Производството беше най-силно нарастващата част на БВП към средата на годината, а още повишение отчетоха и инвестициите в капитал. Износът на страната също се повиши, достигайки 367.2 млрд. евро и 72.2 млрд. положително търговско салдо по данни на официалния статистически институт.Секторът на търговията е на другия полюс. Пазарните участници дават оценки далеч под най-високите си за годината, което е попречило на Ifo да се покачи дори повече. Въпреки песимизма при търговците на едро и дребно оценките и на двата сектора се подобряват спрямо тези за август.Висока оценка за бизнес климата на Германия идва и от строителния сектор. Компаниите в бранша събират позитиви от монетарната политика в ЕСкоято предвижда минимални лихвени проценти в еврозоната. По-евтиният кредит стимулира приходите на строителите, защото позволява по-лесното придобиване на недвижимо имущество от домакинствата. Резултатите не закъсняват, като от април насам оценката на сектора постепенно се покачва, достигайки най-високата си точка именно през септември.Това поставя под въпрос дългосрочните перспективи пред строителството. Евтиният кредит в европейските икономики далеч не е пред изчерпване, но евентуално затягане на паричната политика може да има негативен ефект върху компаниите, които разчитат на него. Това се отнася и за производствения сектор, който разчита на инвестиции във фиксиран капитал. Това от своя страна има потенциала да влоши оценката за климата в бъдещето.Оптимизмът подмина капиталовия пазар в страната. 30-те най-големи публични компании в Германия, събрани в индекса DAX, се търгуваха с понижения. Най-голям беше песимизмът към акциите на Deutsche Bank, които изгубиха 6%. Книжата на Commerzbank поевтиняха с 3.22%, а тези на Allianz изгубиха 2.54%.


title: Фотогалерия: Работилницата на шоколадите Гайо

maintext:
5/8
Ядките продължават по пътя на своята обработка в каменни мелници до получаването на фина какаова смес. Въртенето в мелницата отнема три дни, като преди това към какаото се добавят нерафинираната захар или мляко, ванилия и ядки и др., в зависимост от вида шоколад.
Автор: Цветелина Белутова


description: Услугата е достъпна за Пловдив и Велико Търново, но ще покрие и други градове от страната

title: "Кулбокс" пуска свръхбърз интернет и за домакинствата

maintext:
Гигабитовият интернет до момента беше използван само от бизнеса
© ЮЛИЯ ЛАЗАРОВА
Компанията използва технологията FTTH и при нея всеки клиент разполага със собствено оптично влакно.
Технологията, която "Кулбокс" използва, е Fiber to the Home (FTTH) и при нея всеки клиент разполага със собствено оптично влакно от техническия център. Тъй като това влакно не се споделя с други потребители извън офиса, няма загуба на скоростта, която достига до клиента, и реалната максимална скорост отговаря на обявената - в случая на "Кулбокс" до 1 Gbps.
В общия случай другите големи оператори в България, които предоставят домашен интернет, като например БТК и "Мобилтел", предлагат скорости до 200 Mbps, сочи справка с обявените на интернет страниците им пакети.
Предложената висока скорост осигурява сваляне на HD филми за секунди, незабавен достъп до приложенията в облака, стрийминг на 4К видеo и гейминг в реално време без прекъсване и закъснение. Други предимства са мигновеният достъп до видеообучения и онлайн курсове и потенциал за превръщане на домовете в "умни къщи" и управление на всичко в тях от разстояние.
Компанията от Пловдив е наследник на един от първите и най-големи доставчици на международен интернет в България - "Ай Ти Ди нетуърк", която от 1997 до 2008 г. работи основно за корпоративни клиенти и оперира в София, Пловдив и Велико Търново. Дружеството е част от "Ай Ем холдинг".
Проектът на "Кулбокс" за изграждане на високоскоростната инфраструктура е започнал през 2009 г. с идеята услугата да се разшири и към крайни потребители с оптичен интернет, IP телевизия и IP телефония за частни и бизнес клиенти. "Цялата мрежа е оптична и изградена по технологията от ново поколение
FTTH , в което през последните десет години са инвестирани над 10 млн. лв.", обясни през май Иво Димитров, изпълнителен директор на компанията. През миналата година дружеството е усвоило и 1.2 млн. лв. европейски средства за доизграждане на мрежата си, се вижда от доклад за дейността към отчета на компанията.
За миналата година доставчикът на интернет има лек спад в приходите до 6.3 млн. лв. при печалба 371 хил. лв., сочи финансовият отчет на "Кулбокс".
Пловдивският интернет доставчик "Кулбокс" обяви, че пуска гигабитов интернет за крайни частни потребители. Скоростта на услугата е 1 Gbps за качване и сваляне в българската мрежа и до 100 Mbps за международната. С това компанията е първата в България, която предлага услугата за домакинства. До този момент гигабитовият интернет се използва основно от бизнеса.Първите градове, където има покритие на гигабитов домашен интернет, са Пловдив и Велико Търново, като от компанията обещават да разширят обхвата и към други райони на страната. От компанията съобщават още, че ще предложат услугата с безсрочен договор, който позволява на потребителите да се откажат от нея по всяко време.През май компанията пусна и гигабитова услуга за бизнеса. "Кулбокс" реално е и първият оператор, предложил услуга от този тип и за дома, като цените за два пакета са 25 и 35 лв. Услугата за бизнеса се предлага от почти всички оператори, но тя е в много по-висок ценови сегмент и обикновено не се обявява публично.Допреди година "Кулбокс" реализира основните си приходи от продажбата на интернет на едро и към частни потребители, сочат отчетите на компанията за 2014 г. Относително малък е делът на обороти от бизнес услуги, като увеличаването е заложено като цел на компанията. За 2014 г. общият брой на клиентите е близо 8.5 хил., като 0.03% са генерирали една четвърт от оборота от 6.8 млн. лв. Според интернет страницата на компанията сред клиентите, на които "Кулбокс" предоставя инфраструктурата и мрежата си, са и трите големи телекома - БТК, "Мобилтел" и "Теленор".


description: Социалното министерство удължи срока до 16 септември, но досега няма подписано споразумение

title: Работодателите обявиха бойкот на преговорите за минималните прагове

maintext:
"Не може да имаме африканска производителност на труда и европейски заплати с правителствено решение", казва Васил Велев от АИКБ
© КРАСИМИР ЮСКЕСЕЛИЕВ
Спорният член на тристранката
ССИ не отговаря на критериите за представителност по закон, тъй като компаниите в него не осигуряват 50 хил. работници и служители. Това твърдят останалите четири работодателски организации в доклад, който смятат да предоставят на Министерския съвет с настояване отново да бъде направена проверка на представителността на съюза. Според тях от минимум 23 икономически дейности, които законът изисква за представителност на работодателска организация, ССИ има в пет.
"Надяваме се длъжностните лица, които са си позволили да заблудят МС, да си понесат последствията. Ако това не се случи, не бихме влизали в НСТС, ако там присъства ССИ. Тогава правителството ще трябва да си води разговорите само с тях", заяви Кирил Домусчиев, председател на КРИБ.
"Съюзът беше гледан под лупа. Останалите работодателски организации имаха членове в комисията и никой от тях не е реагирал. Не сме видели доклада им, но същата комисия разглеждаше и техните документи", заяви Мирослав Найденов. Той заяви, че принципно споделя мнението на останалите бизнес организации, че процедурата по договаряне на МОД е остаряла, но първо трябва да се договори нов механизъм, а не да се подхожда с бойкот. Другият му довод е, че на част от техните членове е било наложено административно увеличение на праговете миналата година и затова сега ще се опитат да се включат в преговорите. Според него атаката на останалите бизнес организации срещу ССИ е именно заради отказа им да се включат в бойкота.
Четирите най-големи работодателски организации са твърди в решението си да не участват в преговорите за минималните осигурителни прагове за следващата година. Това заявиха представителите на Асоциацията на индустриалния капитал в България (АИКБ), Българската стопанска камара (БСК), Българската търговско-промишлена палата (БТПП) и Конфедерацията на работодателите и индустриалците в България (КРИБ). Те изтъкват като причина за бойкота липсата на пазарен механизъм, по който да се определя увеличението на минималната работна заплата и на праговете в секторите, в които няма подписани споразумения.Междувременно социалното министерство удължи срока, в който бизнес и синдикати могат да договарят увеличения по икономически дейности, с още две седмици - до 16 септември. Според четирите работодателски организации до момента няма подписано споразумение в нито една област. От БСК дори разпространиха писмо от Съюза на производителите на комбинирани фуражи, с което браншовата организация изразява подкрепа за бойкота и оттегля подписа си от подписаното секторно споразумение.Единствената организация, която заяви намерение да се включи в преговорите, е Съюзът за стопанска инициатива (ССИ), който се ръководи от бившия земеделски министър Мирослав Найденов, а предишен негов председател бе Алексей Петров. Останалите четири бизнес асоциации обаче оспорват нейната представителност (виж карето). Ако не се постигне споразумение за праговете, социалният министър може да наложи административно увеличение.В писмото, с което социалният министър Зорница Русинова дава старт на преговорите за минималните осигурителни доходи (МОД), е посочено, че минималната работна заплата догодина ще е 460 лв., т.е. предвиденото увеличение е с 40 лв. Ръстът е записан в отдавна приетата от правителството средносрочна бюджетна прогноза, но според работодателите той не е обсъден с тях."Минималната работна заплата буквално пред очите ни в рамките на година и половина скочи от 320 на 460 лв., без някой да ни пита, без някой да знае как, без някой да ни обясни защо. Тихомълком министрите на труда и социалната политика едностранно, с подкрепата на синдикатите, определяха нивата й. За моята организация не е проблем числото, проблем е начинът, по който се определя това число", заяви Евгений Иванов от КРИБ.Васил Велев от АИКБ твърди, че при една трета от 85-те икономически дейности средният осигурителен доход е по-нисък от минималната работна заплата, определена за следващата година. Проблемът засяга около 300 хил. заети.Според бизнес организациите минималните осигурителни прагове вече не водят до изсветляване икономиката, каквато е била целта им първоначално, а имат точно обратния ефект.Вместо прагове работодателските организации предлагат да има минимална заплата за всеки сектор. Тя да се определя спрямо Конвенция 131 на Международната организация на труда. При нея се гледат две групи фактори - социални (потребностите на работниците и техните семейства, като се вземе предвид общото равнище на заплата в страната, стойността на живот, равнището на социално осигуряване, потребителските цени и т.н.) и икономически (производителност на труда, постигане на по-високо равнище на заетост, икономическо развитие).Между другото обещание да се промени механизмът на определяне на МРЗ даде предишният социален министър Ивайло Калфин. Тогава той заяви, че ще предложи въпросната конвенция за ратификация от парламента, тъй като тя предоставя най-широката рамка от критерии. По думите му около 11% от заетите през 2015 г. са работели на минимална работна заплата.


description: "Съли" на Клинт Истууд е драма със силата на документ

title: Обикновен герой

maintext:
СЮЖЕТ
Пилотът ветеран Чесли Сълънбъргър (Том Ханкс) каца чудодейно върху река Хъдзън в средата на Ню Йорк преди седем години. Комисията по въздушна безопасност го разследва дали с действията си не е изложил на риск живота на пътниците.
НАКРАТКО
Портрет на героя, отказващ да бъде такъв. Във време, когато добрите новини (и добрите хора в позиции да вземат решения) са дефицит.
оценка:
* * * * от 5
още от същото:
"Капитан Филипс"
"Полет 93"
(например от мексиканските влюбени в "За шепа долари") го притесняваха повече от въоръжените врагове, тогава прихлупваше шапката и продължаваше пътя си. Така мълчаливо мина и пред благодарните очи на готовите да му подарят сърцата си поругани проститутки на финала на "Непростимо". Един мъж, който си е свършил работата и се връща където принадлежи - при самотата и съвестта си. Военният герой в "Американски снайперист
бе някой само в бой, в цивилния живот бе никой. "Съли: Чудото на Хъдзън"
(
S
ully) е обратното на всичко това - възстановка на всенародно признат акт на личен героизъм
. Но за Истууд по-важни от самия акт са човешките съставки, които са го направили възможен. Как геройството съжителства с вродената скромност и ежедневния морал на обикновения човек.
Том Ханкс е идеалният носител на този типаж от действащите звезди. Драмата му е в два пласта. Единият е съмнението свършил ли е всичко правилно в сгъстените 208 секунди, около които е конструиран филмът. Те започват от момента, в който ятото канадски гъски е засмукано и от двата двигателя на А320 във вътрешен полет 1549 от Ню Йорк до Шарлът в студения януарски следобед на 2009 г. Имал ли е пилотът време, както твърдят комисията и алчните застрахователи, да се върне обратно на летището, и така да спаси самолета и едни техни пари. Истууд повтаря решителните секунди многократно, от различни субективни ракурси, всеки път с нарастващ съспенс.
И то около нещо, което предварително знаем как свършва.
Режисьорски урок по управление на филмовото време от 86-годишния майстор.
Другият полюс е отказът на Съли да се приеме за герой. За
Истууд съдът на съвестта стои по-високо от съда на комисията. И той е двойно по-нужен на силните и достойните. Когато комисията пита Съли как е взел спасителното решение, отговорът е - с инстинкта и опита на всяка секунда, от десетилетията му във въздуха. Това, което за другите е изключение и чудо и компютърните симулации няма как да уловят, за него е просто правилно свършена работа в един правилно изживян живот.
И като актьор, и в режисьорските си филми Истууд не обича героите. Персонажът му с име Никой при Серджо Леоне вадеше револвера само в краен случай и със същата отегчена небрежност, с която после палеше цигара. Благодарностите за защитената справедлива кауза


description: Кандидатурите на Трайчо Трайков за президент и на ген. Съби Събев за вицепрезидент днес бяха окончателно утвърдени на заседание на Изпълнителния...

title: Трайчо Трайков е кандидатът за президент на РБ

maintext: Кандидатурите на Трайчо Трайков за президент и на ген. Съби Събев за вицепрезидент днес бяха окончателно утвърдени на заседание на Изпълнителния съвет на РБ. Това бе обявено на брифинг, на който присъстваха лидерите и представители на петте формации на десния съюз. "Обещавам да дам шанс на всички, които се чувстват демократи, патриоти и евроатлантици да имат своя кандидат за президент.", каза Трайков.Изпълнителният съвет е гласувал само за тандема Трайков-Събев, който е събрал над 3/4 подкрепа. Председателят на СДС Божидар Лукарски, който подкрепяше кандидатурата на Гроздан Караджов, каза, че партията му ще се съобрази с решението и ще работи за кандидатурата на Трайков.


description: Цената на сделката може да достигне 8 млрд. долара

title: Джон Малоун поема контрола над Формула 1

maintext:
Джон Малоун е председател и мажоритарен собственик на групите Liberty Media, Liberty Global, и Liberty Interactive. Освен това той притежава значителн дялове от акциите на телевизионната мрежа Starz и Discovery Communications.
© JIM URQUHART
Компанията на щатския медиен магнат Джон Малоун Liberty Media ще поеме контрола над Формула 1 чрез сделка, която оценява спортната компания на 8 млрд. долара, съобщава Financial Times.Транзакцията ще бъде изпълнена на два етапа, като първоначално Liberty Media ще придобие дял от 18.7% от компанията майка на Формула 1 Delta Topco срещу 746 млн. долара. Продавачът е консорциум от акционери, воден от CVC Capital Partners. В началото на 2017 г. Liberty ще поеме пълен контрол над Формула 1, след като сделката получи одобрение от собствените си акционери, регулаторите и Международната автомобилна федерация ФИА.Втората фаза на сделката предвижда Liberty да плати на CVC и другите акционери на Формула 1 още 345 млн. долара в брой и 3.3 млрд. долара в новоемитирани акции. Сегашните инвеститори ще държат 65% от Формула 1, но акциите им ще са с ограничени права на глас, така че контролът ще е на Liberty Media. Щатската група ще поеме и задълженията на Формула 1 на стойност 3.6 млрд. долара, с което цената на сделката достига 8 млрд. долара.След придобиването бившият оперативен директор на 21st Century Fox Чейс Карней ще стане председател на Формула 1, а сега заемащият тази позиция Питър Брабек ще остане член на борда. Бърни Екълстоун ще остане главен изпълнителен директор на Формула 1, но ще продаде своя 15% дял във фирмата като част от сделката. Централата на спортната организация също няма да се мести от Лондон.Формула 1 организира автомобилни състезания от Монте Карло до Куала Лумпур. Компанията притежава доходоносни телевизионни права и сделки за спонсорство. Британският инвестиционен фонд VC Capital Partners придоби контролен пакет във Формула 1 през 2006 г."Сделката дава възможност да продължим да изграждаме този бизнес модел и да го изведем на следващото ниво. Формула 1 привлича голяма телевизионна аудитория, която включва демографски групи, предпочитани от рекламодателите", изтъква Карней.За Джон Малоун придобиването на спортната компания е част от поредица мащабни сделки, с които засили позициите си на медийния пазар през последните години. Liberty подкрепи придобиването на Time Warner Cable от Charter Communications срещу близо 60 млрд. долара през миналата година. Компанията беше и ключов играч в създадения през юни съюз между платформата за платени телевизионни канали Starz и студио Lions Gate Entertainment. Джон Малоун е председател и мажоритарен собственик на групите Liberty Media, Liberty Global, и Liberty Interactive. Освен това той притежава значителн дялове от акциите на телевизионната мрежа Starz и Discovery Communications.Обявяването на сделката слага край на месеци спекулации за бъдещето на Формула 1 и може да се превърне в повратна точка за спорта. Макар автомобилните състезания да се радват на голяма публика, ръководството получава критики, че не е в крак с развитието на дигиталните медии и социалните мрежи. През последната година няколко компании са проявили интерес към потенциална сделка, включително частни инвестиционни фондове, европейски медийни групи и Qatar Sports Investments, която е мажоритарен собственик на футболния клуб "Пари Сен-Жермен". Джон Малоун се опита да придобие Формула 1 и през 2014 г., когато негова компания Liberty Global си сътрудничеше с Discovery Communication. Тогава сделката обаче не се осъществи.Liberty възнамерява да развие бизнеса с права за излъчване на Формула 1 и в дигиталните и социални медии, както и да развива спорта в Северна и Южна Америка. "Америките дават добри възможности за развитие. Ние обаче виждаме възможност за ръст и в Азия и е много важно да надграждаме изградената основа в Европа. Това е глобален спорт", изтъква Карней.


description: Владимир Путин ще подкрепи решение на ОПЕК за замразяване добива на суровината

title: Русия и Саудитска Арабия ще работят за стабилизирането на петролния пазар

maintext:
Според руския президент за Иран трябва да бъде направено изключение, докато страната достигне нивата на добив отпреди санкциите
Ограничаването на добива би било от полза за Русия, която се опитва да закърпи дефицита си заради ниските цени на суровината.
Лидерите от Г-20 ще увеличават глобалния растеж с иновации
Лидерите на 20-те най-големи икономики в света се споразумяха по време на срещата си в Китай да координират макроикономическите политики и да се противопоставят на протекционизма, но малко бяха конкретните предложения в отговор на нарастващите предизвикателства пред глобализацията и свободната търговия, съобщава Reuters. Китайският президент Си Цзинпин призова големите икономики да управляват растежа чрез иновации, а не само с фискални и монетарни мерки. "Нашата цел е да съживим растежа, двигател на международната търговия и инвестиции", заяви той. "Ние ще подкрепим многостранните търговски механизми и ще се противопоставим на протекционизма, за да преодолеем спада в световната търговия", каза китайският президент. Срещата се проведе след британския вот за напускането на ЕС и преди президентските избори в САЩ през ноември и очаквано лидерите не подминаха темите за свободната търговия. Британският премиер Тереза Мей заяви, че правителствата трябва да направят повече, за да гарантират, че работещите хора наистина се възползват от възможностите, създадени от свободната търговия.
"Важно е как ние изграждаме икономика, която работи за всички", подчерта Мей, като заяви, че иска Великобритания да се превърне в световен лидер в свободната търговия, след като излезе от Европейския съюз.Тя допълни, че има положителни реакции от партньори за осигуряване на нови търговски сделки. "Лидерите от Индия, Мексико, Южна Корея и Сингапур ще приветстват бъдещи преговори за премахване на бариерите пред търговията между нашите страни", каза Мей, цитирана от Reuters.
Ръководителят на Международния валутен фонд Кристин Лагард заяви, че растежът е приоритет в глобалната икономика. "Имаме нужда от по-голям растеж, но той трябва да бъде по-добре балансиран, по-устойчива и приобщаващ, така че от него да се възползват всички хора. Според Лагард растежът твърде дълго се е задържал доста нисък и че структурните реформи не трябва просто да се обмислят, а да се прилагат. В комюникето след срещата се посочва, че Г-20 ще ратифицира споразумението за опростяване на процедурите в международната търговия до края на годината.
Русия и Саудитска Арабия подписаха по време на срещата на върха на Г-20 в китайския град Ханджоу съвместна декларация за стабилизиране на петролния пазар. Москва и Рияд ще действат заедно за поддържане стабилността на петролния пазар и осигуряване на устойчиво равнище на инвестициите, се казва в документа, подписан от руския министър на енергетиката Александър Новак и министъра на енергетиката, промишлеността и минералните ресурси на Саудитска Арабия Халид ибн Абдул Азиз ал Фалих, съобщава Reuters. След новината в понеделник цената на сорт брент поскъпна с над 5% до 49.15 долара за барел, но в края на деня цената се понижи до 47.50 долара. Русия и Саудитска Арабия, които са съответно първият и вторият производител на нефт в света, признават необходимостта от ограничаване на прекомерната нестабилност на пазара. Двете страни ще създадат работна група за мониторинг на пазара и изработка на препоръки за осигуряване на неговата стабилност, като първото й заседание ще бъде през октомври.Преди срещата на лидерите на страните от Г-20 руският президент Владимир Путин заяви в интервю за Bloomberg, че Москва би подкрепила общо решение на Организацията на страните - износителки на петрол (ОПЕК), за замразяване на добива на петрол.Путин подчерта, че не би трябвало да се очаква това решение да бъде налагано на Иран. Ислямската република, която не е член на ОПЕК, но е един от най-големите износители на петрол, обяви още преди месеци, че няма да подкрепи замразяване на добива. Причината е, че производството не е достигнало до нивата отпреди налагането на санкциите срещу ядрената ѝ програма през 2012 г. След като ЕС наложи ембарго на купуването на петрол от Иран, добивът на Техеран се срина до около 1 млн. барела на ден, като преди това той достигаше до 4 млн. барела. От падането на санкциите преди година досега продукцията е скочила до 3.55 млн. барела на ден. "Би било нечестно спрямо тях", казва руският президент и добавя, че Иран започва от много ниска позиция заради санкциите срещу нея.Заявлението на Владимир Путин идва само месец преди очакваната среща на страните - членки на ОПЕК, водени от Саудитска Арабия, на петролна конференция в Алжир. Там се очаква част от страните, които страдат от ниските цени на суровината, да поискат замразяване на добива. В последните дни разпродажбата на петролни резерви доведе до срив в цената. Миналата седмица цената на суровия петрол сорт брент падна под 44 долара за барел за пръв път от март 2009 г., а това потопи глобалния продуктов индекс до най-ниските му нива този век.Добивът на суров петрол в Русия, която е световният лидер в сектора, беше на рекордно високи нива през изминалата година, припомня Reuters. Но през август се понижи до най-ниските си нива от 10.71 млн. барела на ден. В същото време саудитският добив почти достигна до нивата на руския, пише агенцията.Най-значимата причина за хода на Путин вероятно е влошаващият се бюджетен дефицит на страната. Русия започна да продава активи, за да покрие дефицита, породен основно от срива в цените на петрола през последните две години. През миналия месец държавата набра 52.2 млрд. рубли (802 млн. долара) чрез продажба на 10.9% от акциите на производителя на диаманти "Алроса". В началото на изминалата седмица пък управителят на руския петролен гигант "Роснефт" Игор Сечин поиска от правителството да разреши компанията да придобие контролен пакет от акциите на по-малкия конкурент "Башнефт" срещу 5 млрд. долара, съобщи Bloomberg. Впоследствие руската държава може да спечели още 11 млрд. долара от продажбата на 19.5% от акциите на "Роснефт". Набраните така 16 млрд. долара ще помогнат предвиденият за тази година бюджетен дефицит да бъде намален наполовина.


description: Икономическите данни за Китай, който е и най-голям потребител на нефт, не подкрепиха цената на суровината. Втората най-голяма икономика отчете...

title: Ново понижение при петрола

maintext: Икономическите данни за Китай, който е и най-голям потребител на нефт, не подкрепиха цената на суровината. Втората най-голяма икономика отчете повишение в обема на индустриалното производство от 6.3% за годината на база данните за август, надскачайки прогнозите на икономистите. Продажбите на дребно също се повишават на годишна база с 10.6%, а капиталовите инвестиции са 8.1% повече.Петролът обаче продължи да поевтинява, като цената на WTI се понижи с 1.43%, а сортът брент изгуби 1.16% от стойността си, търгувайки се на 47.75 долара.Златото поскъпва с половин процент до 1332.10 долара за тройунция в унисон с добрите данни от Китай. Същевременно цената на среброто се повишава с 1.12% до 19.212 долара.Информацията е актуална към 09:50 ч.


description: Обвинението срещу бившия шеф на ВМА е за длъжностно престъпление

title: Прокуратурата е внесла повторно обвинителния акт срещу ген. Стоян Тонев и Мирослава Кадурина

maintext:
Ген. Стоян Тонев беше избран за депутат от ГЕРБ.
© Надежда Чипева
Внесеният през май месец тази година обвинителен акт срещу вече пенсионирания бивш шеф на Военно-медицинската академия ген. Стоян Тонев е бил върнат на прокуратурата заради допуснати процесуални нарушения. Военно-окръжната прокуратура в София е изготвила нов и го е внесла на осми август. Предстои съдът да се произнесе относно допустимостта на новия обвинителен акт. Това научи "Капитал" след запитване, отправено до Софийския военен съд по реда на Закона за достъп до обществена информация (ЗДОИ).Според прокуратурата Мирослава Кадурина, в периода 2004 - 2014 г. - като началник на клиника "Дерматология и венерология" към ВМА е превишила правата си, за да набави за себе си и груповата практика, в която е съдружник - "Дерма Прим МК" ООД имотна облага. Дружеството е използвало ресурсите на ВМА, след което е получавало заплащане за извършените медицински услуги. Обвинението срещу ген. Стоян Тонев е заради това, че е допуснал схемата да работи под негово ръководство.Съмнения за злоупотреби и конфликт на интереси във ВМА има от години, но едва през месец март тази година прокуратурата реши да предприеме конкретни стъпки след серия от медийни публикации, свързани с практиката на доктор Мирослава Кадурина. По това време ген. Тонев беше депутат от ГЕРБ, но впоследствие беше принуден да напусне парламента.


description: България има растящ проблем с отпадането на ученици от училище, който хвърля дългосрочна сянка върху икономиката ни

title: Борбата е за всяко дете

maintext:
Илюстрация Увеличаване Автор: Инна Павлова Смаляванеа>
Когато училищата отвориха врати на 15 септември миналата седмица, около 40 хиляди ученици не влязоха отново през тях. Това са децата, преждевременно напуснали образователната система. Заминали в чужбина. Спрени от училище по семейни причини. Или такива, които не виждат смисъла от обучението си. През последните три години тенденцията е стабилно негативна. Според данни на Центъра за информационно осигуряване на образованието към Министерството на образованието и науката през 2015 г. делът на отпадналите от училище надхвърля 5% в сравнение с 3.8% две години по-рано. Напускането се случва във всички образователни етапи, като най-голям е процентът на прекъсващите в осми клас. Проблемът е силно изразен в няколко региона на страната - в най-голяма степен в Добрич и Сливен (виж графиките). А ако се прибави броят и на тези деца, които никога не са били записани в училище и не фигурират в регистрите, числата могат да изглеждат още по-притеснителни.Напускащите сега училище ученици са утрешните безработни, неквалифицирани за пазара на труда и изключени от обществото хора. Те няма да позволят на българския бизнес да се развива, защото няма да има достатъчно добре обучен персонал. Това пряко ще се отрази на икономиката на страната и привличането на чужди инвестиции. Ще влоши и картината на обществото, което ще страда под натиска на своите аутсайдери. Добрата новина е, че вече има примери на училища, успeли да върнат и задържат своите ученици. Ако държавата помогне тези модели да се разпространят, цената, която ще плати за намаляването и превенцията на проблема сега, ще бъде в пъти по-малка от тази, която ще плати след години за последствията.Според данните на НСИ двете основни причини за отпадане от образованието са заминаване в чужбина - което се увеличава през 2015 г., и семейни фактори като бедност, необходимост децата да работят, нежелание или етнокултурни различия. И докато при първата група деца има шанс те да започнат училище в страната, в която са се преместили (макар българските институции да не проследяват какво се случва с тях), при втората прекъсването на обучението в повечето случаи е безвъзвратно. Освен това българската образователна система е изключително негъвкава и е почти невъзможно веднъж отпаднали деца да се включат отново в училище, дори и да искат. Това важи и за върналите се от чужбина. Дори да са учили извън България, бюрокрацията им пречи да приравнят знанията си и да продължат в адекватен за възрастта им клас.Според програмния директор "Образователни политики" в институт "Отворено общество" Боян Захариев причините за заминаване в чужбина и за отпадане поради семейни фактори или нежелание са едни и същи и се свеждат до липсата на достатъчно възможности за развитие в нашата страна. "Възможностите за развитие, разбира се, са различни при различните групи деца, но в крайна сметка всичките водят до неща, които са лоши за нашата икономика и общество – напускане на страната, отчуждение, апатия, житейска пасивност, маргинализация, невъзможност за пълноценен живот в съвременната икономика", коментира анализаторът.Председателят на Центъра за междуетнически диалог и толерантност "Амалипе" (организация, фокусирана в борбата с отпадането от училище - бел. ред.) Деян Колев обръща внимание на факта, че има група училища, които системно стават по-зле и в които отпадането достига 20% от учениците. "Очевидно в тези училища има някакъв системен проблем и там не се реагира целенасочено по подходящ начин", смята Колев. Той е на мнение, че масовото схващане, че децата отпадат от училище заради несправяне с българския и математиката, не е напълно вярно. Причините, казва Деян Колев, са много по-дълбоки и често са психологически - стрес, дискомфорт, липса на работа с родителите. Роля играе и фактът, че в голямата си част образованието в България не прави връзката с реалния живот и учениците и техните родители не виждат практическата полза от това, което се учи в училище.Закриването на училища поради малък брой ученици също допринася за по-високия дял на отпадащите. Макар да е оптимизираща за бюджета мярка, това доведе до необходимост от пътуване до училище в друго населено място - стъпка, която много семейства не искат или не могат да предприемат било то по финансови причини, когато няма организиран училищен превоз, или по етнокултурни, когато предпочитат децата им да са наблизо.


description: Точно преди 80 години се появява първата зимна гума за леки автомобили, припомниха от финландската компания Nokian, която първа лансира продукта....

title: Автомобилната зимна гума стана на 80 години

maintext:
Попътищата в цял свят днес се търкалят над 700 милионазимни гуми.
© Nokian
От 80 години насам зимните серии на Nokian носят едно и също име -
Hakkapeliitta
.
Има различни легенди откъде идва това наименование. Една от тях разказва за финландските кавалеристи, които са служили в шведската армия през XVII век и са били наричани хакапелитас. При настъпление кавалеристите надавали легендарния боен вик "Hakkaa päälle!" (Прекършете ги!).
Иначе Nokian e първата марка, която пуска зимни
гума с шипове. В момента те са забранени в редица европейски държави, но пък финландците предлагат модел, при който шиповете се прибират и не увреждат пътната настилка.
Точно преди 80 години се появява първата зимна гума за леки автомобили, припомниха от финландската компания Nokian, която първа лансира продукта. През 1934 година дебютират зимните обувки за камиони и автобуси, през 1936 и тези за леки коли.През годините външният вид на зимната гума са променя сериозно. В началото тя залага на дълбочината на протектора, тъй като по това време пътищата не са се почиствали. Днес далеч по-важно е гумата да е достатъчно безопасна и ефективна както на лед и сняг, така и на чист асфалт. Това се постига чрез смеските, които са ключови за качествата на продукта.


description: Три фонда за развитие на София, Южна и Северна България ще бъдат създадени с 271.3 млн. лв. от програма "Региони в растеж"; Реформаторският блок вече има готов законопроект, който да разреши проблема с т.нар. вечни длъжници; Правителствата на България и Румъния са пред финализиране на споразумение за създаването на общ пазар на медикаменти; Стотици хиляди каталунци отново поискаха независимост; Бившият британски премиер Дейвид Камерън напусна и депутатския си пост; Иран и Русия разширяват АЕЦ "Бушер"

title: Вечерни новини: 12 септември

maintext:
Стотици хиляди каталунци отново поискаха независимост
3
фонда за развитие на София, Южна и Северна България ще бъдат създадени с 271.3 млн. лв. от програма "Региони в растеж". Те са предвидени като финансови инструменти за привличане на допълнителни инвестиции в градски проекти. Няма да има специален отделен фонд за туризъм, какъвто се предвиждаше доскоро.
Дейвид Камерън
[Reuters]
Стотици хиляди излязоха по улиците на Барселона и други големи градове в испанската автономна област Каталуня на митинги, свикани от местните националисти, с искане за независимост. Според полицията само в Барселона са се събрали 540 000 души. Но въпреки внушителния брой хора те са много по-малко спрямо миналогодишния митинг в Каталуня, на който само в каталунската столица излязоха 1.4 милиона души. Испанското правителство многократно блокира опитите за референдум за отделяне на автономната област. Председателят на каталунското правителство Карлес Пучдемон призова за подкрепа за "превръщането на Каталуня в независима държава". Но мненията по въпроса са разделени, включително в най-голямата местна политическа формация - "Обединени за "Да!", и техните съюзници от радикалната левица (CUP).съобщи кметът на София Йорданка Фандъкова. Ремонтите е трябвало да приключат до 29 октомври, но движението ще бъде пуснато предсрочно, като ще продължат довършителните дейности по тротоарите и осветлението.съобщи в bTV Димитър Делчев, който е и член на правната комисия. "България е една от последните държави в ЕС, която е останала без закон за несъстоятелността на физически лица", посочи той. Хората, изпаднали в личен фалит, нямат стимул да са активни, тъй като всичко, което изкарат, отива в полза на кредиторите, обясни той. "Затова предвиждаме, ако едно лице е добросъвестно и има обективни причини да изпадне в невъзможност да покрива кредитите си, да може да обяви личен фалит. Така ще се намери подходящ за него и кредитора начин да се върнат задълженията", добави Делчев.съобщи в понеделник здравният министър Петър Москов на конференция за здравеопазване в Централна и Източна Европа. Споразумението цели договарянето на по-ниски цени за скъпите иновативни лекарства, както и ограничаването на все по-задълбочаващия се проблем с изчезващи медикаменти. То е отворено и към него могат да се присъединят и други страни от Централна и Източна Европа.Обсъдени са "отделни аспекти от дейността на ООН". Това се казва в лаконично съобщение на сайта на руското министерство. Съобщението за разговора е продължение на интригата за евентуалната замяна на българския кандидат за генерален секретар на ООН Ирина Бокова с еврокомисаря Кристалина Георгиев. Вчера говорителят на външното министерство в Москва Мария Захарова обяви, че германският канцлер Ангела Меркел е поискала подкрепа от президента Владимир Путин за нова кандидатура, но не я е получила.извършено в неделя по време на традиционния русофилски събор край яз. "Копринка", Казанлъшко. Група участници в събора ритуално стъпкаха знамената, а в социалните мрежи се появиха остри коментари, че на събора са говорили двама кандидат-президенти - Радев и Красимир Каракачанов (ПФ и "Атака"), но нито те, нито партийните им централи реагираха на това. Радев коментира във Facebook, че е присъствал на събитието като гост и случаят се използва от политическите му опоненти за манипулативни внушения. "Русофилията не е еврофобия, нито привързаността към Европа предполага русофобия", добавя той. От кампанията на Каракачанов не са излезли с позиция по случая.съобщи Daily Telegraph. "Крайно сложно стана да продължа да работя като редови депутат, без да рискувам да отвличам към себе си вниманието при взимане на важни решения, предстоящи на моя наследник на "Даунинг стрийт" и в правителството", коментира той. Камерън бе депутат от 2001 г. насам и представляваше окръг Уитни в графство Оксфордшир.Лявоцентристката коалиция, управляваща Швеция с правителство на малцинството, ще предложи със закон изискване поне 40% от членовете на управителните съвети на компании, търгувани на борсата, да бъдат жени. Това съобщи Reuters, цитирайки изказване на Микаел Дамберг, министър за иновациите и предприемчивостта пред агенция TT. За одобрение е нужно съгласието и на дясноцентристката опозиция, която засега е против. Проектът предвижда квотата да е в сила от 2019 г., а за онези, които не са я реализирали, ще има глоба. Според Дамберг жените в бордовете са стигнали 32%, но увеличаването на дела им върви твърде бавно. Подобни стъпки правят Франция, Германия и Холандия. Норвегия е първата страна в света, въвела през 2003 г. квоти по полов признак за почти 500 компании (175 от тях листвани в Осло) с изискване жените да са 40%.Полетите до Европа от далечни страни са намалели през тазгодишния сезон на летните отпуски и резервациите за следващия месец също са по-малко спрямо 2015 г. основно заради притеснения за сигурността след серията терористични нападения във Франция, Белгия, Германия и Турция. По данни на компанията ForwardKeys, анализираща по над 14 млн. резервации дневно, спадът между юни и август е 0.9%, въпреки че в началото на периода имаше силен старт поради европейското първенство по футбол във Франция, последвано от световния ден на католическата младеж в Полша. За предстоящия месец спадът на годишна база е 1.4%. За второто тримесечие най-сериозно е положението с Турция (-26.7%), Белгия (-24%), Франция (-9.6%), Германия, Италия и Великобритания (спад между 1.3 и 4 пункта). Добри са данните за Русия (+18.2% основно заради китайците), Испания, Португалия, Ирландия и Скандинавия.С помощта на Русия в събота в Иран започна изграждането на два нови ядрени блока в АЕЦ "Бушер" на стойност 10 млрд. долара, съобщи Reuters. Това е началото на 10-годишен проект, включващ два ядрени реактора с обща мощност над 1000 мегавата, които според Техеран ще пестят по 11 млн. барела петрол, от които днес се добива електроенергия в страната. Договорът за втора фаза на "Бушер" бе подписан през 2014 г. при предаването на първия реактор в централата и според него Иран може да поръча още 4 реактора. Иранският вицепрезидент Ешак Джахангири заяви в събота, че фаза 3 от рамковият договор може да бъде подписана през 2018 г. Част от енергията от "Бушер" може да се използва в завод за обезсоляване на морска вода, който ще произвежда 200 000 куб. метра прясна вода на ден - 3-4 пъти повече от нуждите на провинцията.Комисията за финансов надзор е отказала да издаде лиценз за извършване на дейност като инвестиционен посредник на "Нео фин капитал" ЕАД, става ясно от решенията на регулатора на проведеното на 10 септември заседание. "Нео фин капитал" е било дъщерно дружество на "Ейч Си Ай" ЕАД, което пък контролира друго дружество, свързано с капиталовия пазар - "Нео Лондон капитал". То се опита да набера 40 млн. лв. от борсата, които да инвестира в имотния сектор на Лондон, но не успя. За сметка на това обяви, че ще прави втори опит. "Нео фин капитал" е поискало лиценз за посредник с капитал от 270 хил. лв. Зад двете дружества стоят частният съдебен изпълнител от Пловдив Величко Апостолов и съпругата му Красимира Вълчева-Апостолова, но от Търговския регистър става ясно, че кандидат-посредникът е бил прехвърлен на германския гражданин Мохамад Дастмалчи, като Красимира Апостолова остава в ръководството.През регулирания пазар са минали 33.631 млн. лв., което е близо 70% повече спрямо месец по-рано, показва статистиката на борсата. Сделките за месеца пък достигат 4632. Търговията на борсата беше катализирана от резултатите от стрес теста на банките, които доведоха до усилена търговия с публичните финансови институции. Въпреки много сделки оборотът с акциите на ЦКБ и ПИБ е малко над милион, а емисията на "Химимпорт" допринася с 984 хил. Прехвърляне на пакет акции на "Монбат" на стойност около 15 млн. лв. наду допълнително оборота за месеца. Три от 4 индекса нарастват на годишна база, като единствен широкият BGBX40 се понижава с 1.06% спрямо август 2015 г., но се повишава с 0.41% на месечна база. SOFIX е 1.14% по-висок на годишна база, а за същия период BGREIT е нараснал с 6.41%. В резултат на това общата капитализация се е повишила с 1.09% спрямо юли до 6.74 млрд. лв., но остава 1.86% под тази от края на август миналата година.Заседанието на институцията е в петък, като допитване на Reuters показва, че анализаторите очакват понижение. Централната банка ще разглежда понижението на лихвения процент на заемите към търговските банки с 50 процентни пункта до 10%. Нетипично високият процент беше въведен, за да се овладеят проблемите с инфлацията в страната. През август статистиката показа 6.9% годишно повишение, което трябва да бъде сведено до 4% до края на 2016 г.


description: Защо (и как) всеки трябва да опита тръпката от пътуването сам поне веднъж в живота

title: Соло - Капитал

maintext:
Споко. Всичко ще бъде шест. Понякога ще се чудите какво да правите, но затова имате музика в телефона и възможността да седнете на някой бордюр и да наблюдавате хората час-два-три. Все пак това е един от най-добрите начини да усетиш атмосферата на града. Няма да има с кого да говорите или да споделяте – това също е част от играта, защото интерпретирате града само и единствено от собствена перспектива. И ще започнете да споделяте повече в социалните мрежи.
Хостел
Катинарче
Хавлия
Външна батерия
Има множество опции, които можете да ползвате. След няколко опита обаче хубаво ще е, ако имате на разположение тези по-долу.
Офлайн карта, която работи перфектно без интернет. Сваляте картата на града, в който отивате, а след това с различни символи маркирате любимите си места в града. Няма начин да не откриете хостела си, дори и в леко безсъзнание. Има, де, ако сте изгубили телефона. Картата може да се сподели с приятели, които автоматично ще видят къде са баровете, магазините и местата за релаксиране, които сте решили да си запазите. Ако ходите по забележителности, може да прочетете това-онова като информация, извадена от Wikipedia.
TimeOut не е на разположение за всички градове. В случай че е, доста често ще намерите готини изложби, партита, места за ядене и събития, сортирани по дата. TimeOut винаги знаят малко повече от теб.
Шегувам се.
Няма да повярвате, но досега не съм бил на Tinder среща в чужбина. Хубавото обаче е, че съм получавал добри съвети за местата, които да видя. Освен това винаги е добре да огледаш плячката и да прецениш колко красиви са хората там по скалата от едно до "не мога да ги имам".
Градският транспорт – прероден. Слагате началната и крайната точка и приложението директно дава най-добрите опции, за да стигнете до целта, без да използвате такси. Можете да включите и известяването, което да припомня, че трябва да слезете на следващата спирка, в случай че се заблеете по нещо през прозореца.
И така Когато си сам, просто трябва да се забавляваш и да се опиташ да се освободиш от всякакви страхливи мисли и несигурност. Така или иначе, ако искате да се забавлявате, няма друг избор. И после става като дрога. Не защото си загубеняк, а защото искаш да провериш какво е подготвил животът този път.
Да вземем за пример момента, в който се появих на домашно парти с напълно непознати хора в един дразнещо подходящ за завиждане апартамент близо до Puerta del Sol в Мадрид. Там се озовах, след като едно момче, Артуро, ми поиска цигара на улицата. Още с влизането забелязах как на земята лежи най-красивото издание на Библията, което съм виждал някога – с червени кожени корици. А над отворената Библия – хора туъркват ожесточено, един след друг, наредени на опашка. Още преди да кажа "здравейте", бях издърпан и позициониран върху въпросната книга, след което чух само "давай, ти си". Туъркнах небрежно веднъж. Викам си: "Хм, добро начало"
След няколко часа танци и водка с краставица, пипер и сода седнахме на земята за разговор – аз и още десетина от тях. Оказа се, че една от мацките се мести да живее в Ирландия, а това бяха най-близките й приятели на изпращащо парти. Тя започна да говори за всички – един по един, и да споделя кои са най-красивите неща в тях, които ще й липсват, когато замине. На испански. Не разбрах абсолютно нищо, но усетих абсолютно всички емоции, цялата енергия и чистота в отношенията, които се разнасяха във въздуха. Така ги усетих, че чак и мен ме удари на сълза.
Мога да разкажа и за още няколко яки души, които съм срещнал наляво-надясно. Но няма. Защото това са си моите преживявания. Сега отивате да си ловите вашите моменти.
Мога да разкажа как на плажа в Атина срещнах един бежанец, който беше пътувал около месец от Иран. Бежанец с крайна цел Хелзинки, който в рамките на няколко часа ми обясни подробно всяка стъпка от пътуването си. Или как на летището в Барселона се запознах с едно момче, което се оказа, че пътува към Мюнхен – точно закъдето бях тръгнал и аз, но с друг полет. И ме изчака да кацна, за да ме разведе из града. Мога да споделя и за няколко напивания в барове с напълно непознати хора, с които сме били на стриптийз, или на обиколка из рууфтоп баровете. Също и за една група черни, с които се запознах в един суперяк алтернативен клуб в Копенхаген, с които си правихме батъл (който съответно не спечелих). Или пък за една французойка, пак там, с която изядохме храната, която някакви хора си бяха оставили в общия хладилник и която по-късно се изгуби по коридорите на хостела и дойде да спи в леглото под мен. Мога да споделя и повече за момента, в който се събудих в апартамент, в който никой не говореше английски и се разбирахме чрез Google Translate, или просто не разговаряхме. Или пък за пътуването, което бях планувал сам в Токио, но сестра ми реши да се присъедини. И си изкарахме страхотно, де.Пътувам сам от известно време и точно заради преживявания като тези продължавам да го правя. Малко е странно в началото, но става все по-лесно. Сега не се и замислям. Нямам проблеми с психологичното си състояние, поне не и медицински установени. Просто... чувството да се оставиш "по течението на вълната" и да експериментираш със съдбата е страхотно. Освен това си пълен дзен. Обичам си приятелите, но е толкова страхотно понякога, когато ги няма. Нито пък който и да е друг познат. Ти, сам със себе си, своите мисли и своите лични приоритети за деня. Чудно.Не се имам за професионалист като цяло. Понякога даже, когато пътуваш по хостели и срещаш нови хора, се чувстваш малко подтиснат от "авантюристичните" им истории. В City Circus в Атина например имах съквартирантка от Сан Франциско, която през 90-те решила, че ще отиде сама до Индия. После вметна, че тогава всъщност дори не е имало сайтове, в който да разгледа къде ще е най-добре да отседне... Да, бе вярно! Изводът от тази история? Ами човек трябва да си знае границите.Но, да, мога да споделя няколко неща, които ще са от полза при първото пътуване сам.Той е една от най-важните предпоставки за добре прекарано пътуване. Да, знам, че между вас има една голяма група хора, които не могат да си представят как ще спят в стая с още пет, евентуално противни, туристи. Но в повечето хостели се предлагат и нормални стаи за двама, които, имайки предвид обстоятелствата на пътуването, са много по-добрата опция от стандартен хотел или Airbnb.Най-важното, когато търсиш хостел, е да се огледаш за добре изградена социалната зона. Има ли бар или огромни канапета, на които могат да стоят сума ти хора? Маса за тенис, за beer pong? Виждате ли снимки в сайта, на които хора се социализират, или мястото е представено стерилно? Важно е, защото това най-вероятно ще е първото място, на което ще срещнете нови хора. А така поставяте добрата основа да предизвикате последващи събития.Второ, винаги преглаждайте рейтинга добре. Обикновено хората, които отсядат на подобни места, често знаят какво точно търсят – локация, чистота, добро обслужване. Хостелът в никакъв случай не означава ниски стандарти.Лесно се забравя, а е ужасно важно за комфорта. Обикновено всяка стая разполага с отделения, в които да съхраните така скъпоценните си вещи. Но катинарът трябва да е от вас. Не се притеснявайте, ако го забравите – на рецепция винаги разполагат с тях, но често и цената е тип "наказателна глоба".Друг важен артикул, ясно защо. Може да си носите една малка, за да си оставите повече място в ръчния багаж. Иначе отново можете да си наемете от рецепция, но един съвет – намерете място, където да я скатавате през деня, за да не я открият чистачките. Много мили жени, но могат да ви докарат по две евро допълнителен разход на ден.Тя ще бъде основното ви другарче по време на цялото пътуване. Хубаво е да знаете, че телефонът винаги е зареден и готов за употреба, независимо дали ще го използвате заради картите, за да поддържате контакт с някой местен гид или да спамите със снимки и видеа в Instagram.


description: От бележките от срещата на Bank of Japan, публикувани днес, става ясно, че желаната инфлация трудно ще бъде достигната. Целевият ръст на показателя е...

title: Йената поевтиня пред възможността за нови количествени улеснения

maintext:
От бележките от срещата на Bank of Japan, публикувани днес, става ясно, че желаната инфлация трудно ще бъде достигната. Целевият ръст на показателя е 2% годишно, което част от централните банкери не смятат, че може да се постигне устойчиво. Загатването за нови монетарни стимули обезценява йената с 0.40% до 100.73 за долар. Еврото отстъпва с 0.11% до 1.1243, а паундът губи 0.02% до 1.2973. Швейцарският франк също поевтинява, котирайки се с понижение от 0.06% до 0.9699 за долар.
Информацията е актуална към 08:30ч.


description: Причините са забавянето на вътрешното потребление и свиването на инвестициите

title: Турската икономика забавя растежа си за пръв път от 2014 г.

maintext:
Увеличените държавни разходи и новият строителен бум частично компенсират ефектите от свитото потребление
© OSMAN ORSAL
Как се представя турската икономика
- 3.1% е годишният ръст на БВП през второто тримесечие при 4.7% през първото.
- 5.2% е нараснало потреблението на домакинствата спрямо 7.1% през предходните три месеца.
- 15.9% са нараснали правителствените разходи през второто тримесечие при 10.9% между януари и март.
- 1.6% са се понижили инвестициите на компаниите за периода април - юни.
Турция най-вероятно няма да достигне желания годишен ръст на икономиката от 4.5%. Това стана ясно след публикуването на макроикономическите данни на страната за последното тримесечие (април - юни) от националния статистически институт TÜİK в петък. Намалението на вътрешното потребление и инвестициите през първата половина на годината, както и слабият туристически сезон са основните причини за забавянето, което може да продължи и през следващото тримесечие. Причината за това очакване е понижението на индустриалното производство и износа след неуспешния опит за преврат на част от турската армия през юли, ефектите от които тепърва ще си проличават. Увеличението на държавните разходи с 16% през второто тримесечие спрямо същия период на миналата година, инвестициите в строителния сектор, увеличаването на минималната работна заплата и намаляването на лихвените проценти по кредитите не успяват да компенсират напълно горните ефекти.Официалните данни показват, че БВП на страната е нараснал през второто тримесечие с 3.1% на годишна база. През първото тримесечие на годината икономическият растеж беше 4.7% в сравнение със същия период на 2015 г., припомня Bloomberg. Това е първият път от 2014 г., когато растежът се понижава под прогнозите на турската статистическа служба.Един от значимите фактори за спада в икономическите показатели на страната е свиването на инвестициите на компаниите в страната. "Въпреки увеличението на инвестициите на строителния сектор виждаме общо свиване на разходите, особено що се отнася до инвестиции в машини и съоръжения", отбелязва вицепремиерът Мехмет Шимшек, цитиран от турския Hurriet Daily. Той добавя, че ефектите от опита за военен преврат са намалили индустриалното производство и търсенето на турски стоки в чужбина, но общите икономически перспективи са се подобрили през август. След кризата от 15 юли разходите на компании за машини и съоръжения са се свили с 5.3%, а частните инвестиции през второто тримесечие са намалели с 1.6% спрямо миналата година.Свиването на частния сектор се компенсира с увеличение на държавните разходи, които съставляват близо 12% от турската икономика. Това се случва в неудобен момент, когато Турция се нуждае от точно обратното - понижение на държавните разходи и повече чуждестранни инвестиции, с които да запълни бюджетния си дефицит, който е 4.5% от БВП през 2015 г. С този дефицит държавата финансира тежко задлъжнелите си компании. По думите на Шимшек, казани на икономически форум в средата на миналата седмица, правителството ще предложи нужните стимули, които да накарат и компаниите, и гражданите да спестяват повече.За да бъдат привлечени инвеститорите обаче, правителството трябва да направи множество реформи. Вицепремиерът Шимшек загатна за тях по време на своята реч. Според 65-ата правителствена програма, представена през май, държавните инвестиции ще се концентрират във високотехнологични области, свързани с науката и образованието. Въздухоплавателната и военната промишленост и развитието на информационни и комуникационни технологии ще бъдат в центъра на турската стратегия за устойчив ръст и "Четвърта индустриална революция" в страната, твърди Шимшек.


description: Американската валута губи стойността си заради запазените ниски лихвени проценти. Еврото поскъпва срещу долара с 0.14% до 1.1275, подкрепено от...

title: Действията на ЕЦБ подкрепиха еврото

maintext:
Американската валута губи стойността си заради запазените ниски лихвени проценти. Еврото поскъпва срещу долара с 0.14% до 1.1275, подкрепено от Европейската централна банка. От институцията повишиха прогнозата си за икономическия ръст на ЕС от 1.6% на 1.7% в четвъртък. Йената покачва курса си с 0.30% до 102.16, след като ревизираните данни за БВП на страната отчетоха 0.2% повишение през второто тримесечие. Паундът се повишава с 0.03% до 1.3300, а с толкова поскъпва и швейцарския франк, достигайки 0.9731 за долар.
Информацията е актуална към 11:15ч.


description: Преговорите с ЕБВР са в ход и сделката ще бъде подписана в най-кратки срокове, казват от компанията

title: КФН: Акционерите на ЧЕЗ няма нужда да гласуват заема от 116 млн. евро

maintext:
Ръководеното от Петър Холаковски дружество ще разпределя дивиденти само след разрешение на банката
Според указанията на КФН решението може да бъде взето директно от управителния съвет на компанията.
Комисията за финансов надзор прецени, че няма законова необходимост общото събрание на "ЧЕЗ разпределение България" да одобрява заем от 116 млн. евро от Европейската банка за възстановяване и развитие (ЕБВР), и затова точката не беше гласувана. Кредитът ще е за двегодишна инвестиционна програма. От разпределителното дружество обявиха пред "Капитал", че преговорите с банката са в ход и се очаква да приключат в най-кратки срокове.Ден преди свиканото за 8 септември събрание на акционерите от финансовия надзор публикуваха съобщение, че налагат принудителна административна мярка на компанията да не подлага на гласуване тази точка от дневния ред. Причината е, че според КФН това може да бъде направено директно от управителния съвет на компанията и няма нужда от разглеждане от акционерите. Мотивите на регулатора за мярката са, че предложението за вземане на банков кредит е обичайна търговска сделка и няма нужда общото събрание да овластява управителния съвет за това решение. "Съответно решението на общото събрание на акционерите нямало да бъде обосновано и допустимо", пише в писмото на КФН, изпратено на компанията.От ръководството на дружеството коментираха, че свикването на общото събрание е било препоръчано от ЕБВР. Оттам допълват, че въпросният кредит е една от най-съществените сделки, свързани с дейността на компанията."ЧЕЗ разпределение", която притежава електроразпределителната мрежа в цяла Северна България, е 67% собственост на чешката CEZ Group, а останалите 33% са разпределени между частни акционери. Книжата на компанията започнаха да се търгуват на Българската фондова борса (БФБ) през 2012 г.Намеренията на компанията да вземе синдикиран заем от 116 млн. eвро от ЕБВР и други банки станаха ясни от обявената в Търговския регистър покана до акционерите за свикване на общото събрание. За целта няма да се учредява особен залог върху имуществото.Ако бъде одобрено, финансирането ще бъде предоставено под формата на срочен и револвиращ кредит. Шейсет и осем милиона евро от главницата ще бъдат осигурени от самата ЕБВР, а останалите - от други банки участнички, определени от нея. Общата главница по срочния заем може да е максимално 98 млн. евро, а останалата част ще бъде револвираща. Срочният кредит може да бъде усвоен максимално до 18 месеца, а връщането му трябва да стане до седем години. Револвиращият е за 3 години с възможност за удължаване с още две. Общите такси и комисиони, които ЧЕЗ трябва да плати на ЕБВР за отпускането на заема, са 2.02 млн. лв.Договорът за кредит предвижда още определянето на дивиденти от страна на ЧЕЗ да става само с одобрението на ЕБВР. Такова ще е нужно и в случай на съществена промяна на капитала на дружеството.Целта на кредита е финансирането на инвестиционната програма на ЧЕЗ за 2016-2017 г. във връзка с подобряването на качеството на разпределителната мрежа. Плановете на компанията предвиждат само за 2016 г. да бъдат вложени 95 млн. лв.От ЧЕЗ бяха коментирали за "Капитал", че средствата ще се използват за инвестиции за развитие на мрежа средно и ниско напрежение и подобряване сигурността на електрозахранването, за изнасяне на електромерни табла и присъединяване на нови клиенти и др. Допълнително ще бъдат изкупени и всички енергийни съоръжения, които са изградени от клиентите на ЧЕЗ в периода 2006 - 2014 г. Част от парите ще бъдат използвани и за управление на оборотния капитал.


description: Президентът на Венецуела Николас Мадуро заяви, че ОПЕК е близо до споразумение за ограничаване на добива с производители, извън организацията. По...

title: Потенциално споразумение за ограничаване на доставките на петрол вдигна цените му

maintext: Президентът на Венецуела Николас Мадуро заяви, че ОПЕК е близо до споразумение за ограничаване на добива с производители, извън организацията. По същото време в Либия доставките бяха прекъснати заради военни сблъсъци. WTI поскъпва с 1.56% до 44.30 долара за барел, а сортът Брент се повишава с 1.49% до 46.44 долара. Златото се оттласна от двуседмичното дъно. Ценният метал поскъпва с 0.81% до 1 320.85 долара за тройунция. Среброто го следва, покачвайки се с 1.78% до 19.200 долара.Информацията е актуална към 10:25ч.